Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 643

4. Az orvos utasításainak megfelelő alapápolási feladatokat lát el A szociális gondozó és ápoló legyen képes: — átlátni az emberi élet fejlődési szakaszait, az életszakaszok testi, lelki jellemzőit, a szükségletek változásait, — az egészség-betegség fogalmának holisztikus értelmezésére, — a tünetek, állapotváltozások megfigyelésére, észlelésére és szakszerű jelzésére, — az életfunkciók mérésére és rögzítésére, — betegség esetén megfelelő segítséget kérni vagy az ellátást igénybe vevőt szakemberhez irányítani, — közreműködni a fertőzés és a járvány kialakulásának megelőzésében, — részt venni a kialakult járvány lokalizálásában, a beteg ellátásában, — alkalmazni a különböző fertőtlenítőszereket és fertőtlenítő eljárásokat, — együttműködni az egészségügyi ellátás szakembereivel, — alkalmazni az anatómiai élettani alapokra épülő klinikai, kisklinikumi alapismereteit és tudja végrehajtani az ezekhez kapcsolódó alapápolási feladatokat, — alkalmazni a természetes gyógymódokat, — munkájában számolni az életkorral, az öregedéssel járó leggyakoribb megbetegedésekkel és az ezekhez kapcsolódó sajátos ápolási igényekkel, — a fogyatékosokkal kapcsolatos sajátos gondozási és ápolási alapfeladat ellátására, — megelőzni, felismerni és alapszinten ellátni a felfekvést, — alkalmazni az ellátást igénybe vevő állapotának megfelelő fekvési és fektetési módokat, kényelmi eszközöket, — alkalmazni az ellátást igénybe vevő hely- és helyzetváltoztatásának segítési módozatait, kezelni a helyzetváltoztatásához szükséges eszközöket, — az ellátást igénybe vevőt egészségi állapotának és fogyatékosságának megfelelően mozgatni, — a sterilitás megtartásával előkészülni az injekciózáshoz, — az orvos utasításának megfelelően intramusculáris és subcutan injekciózásra, — felismerni és időben jelezni a szakember felé az injekciózás esetleges szövődményeit, — alkalmazni a vizelőedényt, az ágytálat, testváladékot vizsgálatra levenni és tárolni, — nedves belélegeztetés (inhaláció) elvégzésére, — a gyógyszerformák elkülönítésére, a gyógyszerek orális adagolására és az orvosi előírások szigorú betartásával ezek beadására, — kiválasztani a „házi patikában” tartható gyógyszereket, — az ellátást igénybe vevő korának és egészségi állapotának megfelelő étkezés és folyadékszükséglet biztosítására és segíteni az ellátást igénybe vevőt a táplálkozásban. 2001/149. szám

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes